Jahn Arne Olsen

Jahn Arne Olsen (født 1953) er tidligere politiker og partileder for Rød Valgallianse fra 1983 til 1987. Etter at han gikk av som partileder ble han journalist, og så redaktør i Finnmark Dagblad fra 1996 til 2001  I sine siste år i arbeidslivet var han fra 2003 generalsekretær i Norsk Journalistlag. Han pensjonerte seg i 2015.

Olsen ble medlem i AKP (m-l) i 1968, Som aktivist i Sosialistisk Ungdomsforbund (SUF), var han blant annet aktiv innen skolepolitikk og i forbindelse med folkeavstemninga om EF-medlemskap 1972, der han var motstander av norsk medlemskap i EEC/EF. Han fortsatte å være aktiv i studentpolitikk utover i 1970-åra. Første gang han dukker opp på ei valgliste ser ut til å være i 1979, da han sto på fjerde plass i kommunestyrevalget i Tromsø. Han ble da oppført som verftsarbeider – veien fra student til arbeider er ikke overraskende i en tid da sjølproletarisering var vanlig i RV-miljøet. Han engasjerte seg også i fagbevegelsen, og dukker i 1980 opp som leder i klubben på Tromsø Skipsverft.

Olsen var første kandidat ved stortingsvalget 1985 i Troms. Jahn ble ikke valgt til stortinget i 1985. Etter å ha gått av som leder i RV i 1987 ble han mer passiv, og i 1989 meldte han seg ut av AKP.

Referanser

Eksterne lenker 
 Denne artikkelen er hentet fra 
 https://www.pdf-arkivet.no/rv/valg/1985/den_store_forskjellen_valgavis.pdf.
 Fra Tostrup til Teams. Utg. Norsk journalistlag. 2021. .

Rød Valgallianses ledere
RV-politikere
Norske journalister
Norske redaktører